Tekst on huvitav ja iseloomulik ka selle poolest, et mäletab veel aegu, mil rahvast keelamiste ja karistuste kiuste suurel hulgal pühapaigas koos käis. Kuigi mäele oli püstitud katoliku Anna-pühaku kabel, oli kooskäimiste iseloom ja seal peetud riitused ilmsesti  kristlikest liiga erinevad, mis kutsus võime ka vastutegevusele. Sellist "katoliiklikku paganlust" soosis ja säilitas iseäranis Lõuna-Eestis siin pikemalt väldanud Poola aeg - erinevalt Põhja-Eestist, kus läbi 17. sajandi luterlust juurutati, mis lõpuks ka maarahvani jõudma hakkas.